ઘટના ઉત્તરી દિલ્હીના ઇંદ્રલોક વિસ્તારની છે. એક જુની 3 માળની બિલ્ડીંગ આજે સવારે 9 વાગ્યાની આસપાસ ધરાશય થઇ. જ્યારે ઇમારત ઢળી પડી તે સમયે બિલ્ડીંગમાં 20થી વધુ લોકો હોવાના સમાચાર પ્રાપ્ત થયા છે. બિલ્ડીંગમાં છ પરિવાર રહેતા હતા. અકસ્માત સમયે કેટલાક પરિવારના લોકો પોતાના કામ પર જતા રહ્યાં હતા. બિલ્ડીંગની બહાર કાઢવામાં આવેલા આઠ લોકોમાં કેટલાક બાળકો અને ઘરડાં લોકોનો સમાવેશ થાય છે. આ અકસ્માતમાં 20થી વધુ લોકો બિલ્ડીંગમાં ફસાયેલા હોવાની આશંકા વ્યક્ત કરવામાં આવી રહી છે. ફાયર બ્રિગેડની ઘણી ગાડીઓ ઘટનાસ્થળ પર હાજર છે.